

Nr. de înregistrare Achizitor: _____/_____.2024
Nr. de înregistrare Executant: _____/_____.2024

Contract de lucrări
nr.______________data_______________


Preambul
În temeiul prevederilor Legii nr. 98 din 19 mai 2016 privind achiziţiile publice şi a Hotărârii Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice, s-a încheiat prezentul contract de lucrări

1. Părțile contractante:
1.1. U.A.T. COMUNA MIRONEASA, cu sediul în sat Mironeasa, comuna Mironeasa, judeţul Iaşi, telefon/fax +40 232 228 652, e-mail: contact@primariamironeasa.ro, având certificat de înregistrare fiscală nr. 4540453 și cont IBAN RO09 TREZ 24A5 1010 3200 130X, deschis la Trezoreria Municipiului Iaşi, reprezentată legal prin dna CURCUDEL Elena, având funcția de primar, în calitate de ACHIZITOR, pe de o parte,
Și
1.2. SOCIETATEA .............................. SRL, cu sediul in str. ...., nr. ........ loc. ...., jud. ...., telefon .........., număr de înmatriculare, cod fiscal ............. cont trezorerie  ........... deschis la Trezoreria .......... reprezentată prin ......, funcţia ......... în calitate de EXECUTANT, pe de altă parte.

2. Definiţii 
2.1. - În prezentul contract următorii termeni vor fi interpretaţi astfel:
a. contract – reprezintă prezentul contract şi toate Anexele sale. 
b. achizitor şi  executant - părţile contractante, aşa cum sunt acestea numite în prezentul contract.
c. preţul contractului - preţul plătibil executantului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract.
d. standard - orice reglementare sau specificație tehnică adoptată ca standard internațional, standard european sau standard național de către un organism de standardizare recunoscut, pentru aplicare repetată sau continuă, în conformitate cu care se întocmește documentația tehnică, în fiecare fază de proiectare și se execută lucrările de construcție, obligatoriu pentru calitatea lucrărilor executate.
e. specificații tehnice - cerinţe, prescripţii, caracteristici de natură tehnică ce permit fiecărui produs, serviciu sau lucrare să fie descris, în mod obiectiv, într-o manieră corespunzătoare îndeplinirii necesităţii autorităţii contractante.
f. servicii - activităţi a căror prestare fac obiect al contractului.
g. amplasamentul lucrării - locul unde executantul execută lucrarea;
h. forţa majoră -  un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunciativă. Nu este considerată forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi.
i. subcontractant - înseamnă orice operator economic care nu este parte a prezentului contract și care executa/presteaza și/sau furnizează anumite părți ori elemente ale serviciilor/lucrărilor sau ale construcției ori îndeplinesc activități care fac parte din obiectul prezentului contract raspunzând în fata prestatorului/executantului de organizarea și derularea tuturor etapelor necesare în acest scop.
j. penalitate contractuală - suma de bani stabilită procentual în contractul de prestari servicii ca fiind plătibilă de către una din părţile contractante către cealaltă parte, în caz de neîndeplinire, 4 îndeplinire necorespunzătoare sau cu întârziere a obligaţiilor din contract(majorări de întârziere și/sau daune-interese);
k. proiect - înseamnă totalitatea pieselor scrise și desenate, precum și variantele electronice (scanate și editabile) elaborate, editate, și dispuse într.-o formă coerenta de către prestator, absolut necesare și suficiente pentru realizarea în condițiile legislației române a obiectivului de investiții oricare etapă prevăzută în conținutul cadru al documentațiilor tehnico-economice aferente obiectivelor/proiectelor de investiții finanțate din fonduri publice.
l. obiectiv de investiții - rezultatul scontat la investirea de capital pe timp limitat, ca urmare a realizării unuia sau mai multor obiecte de investiţii, situate pe un amplasament distinct delimitat, care asigură satisfacerea cerinţelor formulate de beneficiarul investiţiei şi de investitor; în sintagma "obiectiv de investiţii" se cuprinde, după caz, obiectivul nou de investiţii, obiectivul mixt de investiţii sau intervenţie la construcţie existentă
m. zi - zi calendaristică; an - 365 de zile.

3. Interpretare
3.1 În prezentul contract, cu excepţia unei prevederi contrare cuvintele la forma singular vor include forma de plural şi vice versa, acolo unde acest lucru este permis de context.
3.2 Termenul „zi” sau „zile” sau orice referire la zile reprezintă zile calendaristice dacă nu se specifică în mod diferit.

CLAUZE OBLIGATORII

4. Obiectul şi preţul contractului
4.1- Executantul se obligă să execute lucrările - Executie lucrari pentru obiectivul „MODERNIZAREA SISTEMULUI DE ILUMINAT PUBLIC STRADALIN COMUNA MIRONEASA, JUDETUL IASI”, în perioada/perioadele convenite şi în conformitate cu obligaţiile asumate prin prezentul contract, în conformitate cu cele prevăzute în documentația de atribuire a contractului, în caietele de sarcini, în oferta tehnică și financiară a executantului.
4.2. -  Lucrările ce fac obiectul prezentului contract se vor realiza în condițiile și cantitățile precizate în contract, în proiectul tehnic și în propunerea tehnică înaintată de către executant, anexe la contract. 
4.3. - În cazul unei discrepanțe între proiectul tehnic și propunerea tehnica, primează proiectul tehnic.
4.4. - Achizitorul se obligă să plătească executantului preţul convenit pentru îndeplinirea contractului de lucrări - Executie lucrari pentru obiectivul „MODERNIZAREA SISTEMULUI DE ILUMINAT PUBLIC IN COMUNA ___________, JUDETUL IASI”
 4.5. - Preţul convenit pentru îndeplinirea contractului, respectiv preţul lucrărilor executate, plătibil executantului de către achizitor conform graficului de plăţi, este de ………… lei, exclusive T.V.A.,  la care se adauga T.V.A. în valoare de ________ lei.
4.6. - (1) Plata lucrărilor executate se va efectua în termen de maxim 5 zile lucrătoare de la data la care finanțatorul obiectivului de investiții (Administrația Fondului de Mediu) virează în contul autorității contractante sumele solicitate la plată prin Cererile de transfer.
(2) Facturarea lucrărilor executate se va face în termen de maxim 5 zile de la data confirmării situației de lucrări de către dirigintele de șantier și Beneficiar.

5. Durata contractului
5.1. - Prezentul Contract intră în vigoare la data semnării lui de către ultima parte și este valabil până la îndeplinirea integrală și corespunzătoare a obligațiilor de către ambele părți, iar contractul operează valabil între părți, potrivit legii, ofertei și documentației de atribuire, de la data intrării sale în vigoare și până la epuizarea convențională sau legală a oricărui efect pe care îl produce.
5.2. - Prezentul contract se derulează pe perioada cuprinsă între data semnării acestuia și până la data recepției finale a lucrărilor executate în baza acestuia, după expirarea perioadei de garanție a lucrărilor executate, data la care se vor considera îndeplinite toate obligațiile corelative asumate de către părți prin contract. 
5.3. - (1) Durata executării prezentului contract de lucrări este de ___ (___) luni, începând cu data emiterii ordinului de începere a lucrărilor și până la recepția finală. 
(2) Ordinul de începere va fi emis după constituirii garanției de bună execuție și prezentarea asigurării conform prevederilor art. 19 din contract
5.4. - Durata de execuție a lucrărilor este distinctă de durata contractului.
5.5. - Contractul si termenul sau poate fi modificat, adaptat, completat pe parcursul elaborarii lucrarilor cu acordul scris al ambelor parti contractante, prin act aditional la prezentul contract, incheiat cu cel putin 5 (cinci) zile inainte de data expirarii prezentului contract. 

6. Documentele contractului
6.1 - Documentele contractului sunt (cel puţin):
a) caietul de sarcini;
b) propunerea tehnică şi propunerea financiară;
c) graficul de îndeplinire a contractului;
d) graficul de plăţi;
e) garanţia de bună execuţie, dacă este cazul;
f) angajamentul ferm de susţinere din partea unui terţ, dacă este cazul.
(se enumeră, după caz, toate documentele pe care părţile înţeleg să le considere ca fiind parte intergrantă a contractului)

7. Executarea contractului 
7.1 - Executarea contractului începe după constituirea garanţiei de bună execuţie şi predarea amplasamentului.

8. Protecţia patrimoniului cultural naţional 
8.1 - Toate fosilele, monedele, obiectele de valoare sau orice alte vestigii sau obiecte de interes arheologic descoperite pe amplasamentul lucrării sunt considerate, în relaţiile dintre părţi, ca fiind proprietatea absolută a achizitorului. 
8.2 - Executantul are obligaţia de a lua toate precauţiile necesare pentru ca muncitorii săi sau oricare alte persoane să nu îndepărteze sau să deterioreze obiectele prevăzute la clauza 8.1, iar imediat după descoperirea şi înainte de îndepărtarea lor, de a înştiinţa achizitorul despre această descoperire şi de a îndeplini dispoziţiile primite de la achizitor privind îndepărtarea acestora. Dacă din cauza unor astfel de dispoziţii executantul suferă întârzieri şi/sau cheltuieli suplimentare, atunci, prin consultare, părţile vor stabili:
a) orice prelungire a duratei de execuţie la care executantul are dreptul;
b) totalul cheltuielilor suplimentare, care se va adăuga la preţul contractului.
8.3 - Achizitorul are obligaţia, de îndată ce a luat la cunoştinţă despre descoperirea obiectelor prevăzute la clauza 8.1, de a înştiinţa în acest sens organele de poliţie şi comisia monumentelor istorice.

9. Obligaţiile principale ale executantului 
9.1 - Executantul se obligă să execute si să finalizeze si sa intretina - Executie lucrari pentru obiectivul „MODERNIZAREA SISTEMULUI DE ILUMINAT PUBLIC IN COMUNA ___________, JUDETUL IASI”, în conformitate cu obligaţiile asumate prin prezentul contract. 
9.2 - (1) Executantul are obligaţia de a executa şi finaliza lucrările, precum şi de a remedia viciile ascunse, cu atenţia şi promptitudinea cuvenită, în concordanţă cu obligaţiile asumate prin contract, inclusiv de a proiecta, în limitele prevăzute de prezentul contract.
(2) Executantul are obligaţia de a supraveghea lucrările, de a asigura forţa de muncă, materialele, instalaţiile, echipamentele şi toate celelalte obiecte, fie de natură provizorie, fie definitive cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.
9.3 - Executantul are obligaţia de a prezenta achizitorului, înainte de începerea execuţiei lucrării, spre aprobare, graficul de plăţi necesar execuţiei lucrărilor, în ordinea tehnologică de execuţie. 
9.4. - (1) Executantul este pe deplin responsabil pentru conformitatea, stabilitatea şi siguranţa tuturor operaţiunilor executate pe şantier, precum şi pentru procedeele de execuţie utilizate, cu respectarea prevederilor şi a reglementărilor legii privind calitatea în construcţii. 
(2) Un exemplar din documentaţia predată de către achizitor executantului va fi ţinut de acesta în vederea consultării de către Inspecţia de Stat în Construcţii, Lucrări Publice, Urbanism şi Amenajarea Teritoriului, precum şi de către persoane autorizate de achizitor, la cererea acestora.
(3) Executantul nu va fi răspunzător pentru proiectul şi caietele de sarcini care nu au fost întocmite de el. Dacă totuşi contractul prevede explicit ca o parte a lucrărilor permanente să fie proiectată de către executant, acesta va fi pe deplin responsabil pentru acea parte a lucrărilor.
(4) Executantul are obligaţia de a pune la dispoziţia achizitorului, la termenele precizate în anexele contractului, caietele de măsurători (ataşamentele) şi, după caz, în situaţiile convenite, desenele, calculele, verificările calculelor şi orice alte documente pe care executantul trebuie să le întocmească sau care sunt cerute de achizitor.
9.5 - (1) Executantul are obligaţia de a respecta şi executa dispoziţiile achizitorului în orice problemă, menţionată sau nu în contract, referitoare la lucrare. În cazul în care executantul consideră că dispoziţiile achizitorului sunt nejustificate sau inoportune, acesta are dreptul de a ridica obiecţii, în scris, fără ca obiecţiile respective să îl absolve de obligaţia de a executa dispoziţiile primite, cu excepţia cazului în care acestea contravin prevederilor legale.
(2) În cazul în care respectarea şi executarea dispoziţiilor prevăzute la alin. (1) determină dificultăţi în execuţie care generează costuri suplimentare, atunci aceste costuri vor fi acoperite pe cheltuiala achizitorului.
9.6 - (1) Executantul este responsabil de trasarea corectă a lucrărilor faţă de reperele date de achizitor, precum şi de furnizarea tuturor echipamentelor, instrumentelor, dispozitivelor şi resurselor umane necesare îndeplinirii responsabilităţii respective.
(2) În cazul în care, pe parcursul execuţiei lucrărilor, survine o eroare în poziţia, cotele, dimensiunile sau aliniamentul oricărei părţi a lucrărilor, executantul are obligaţia de a rectifica eroarea constatată, pe cheltuiala sa, cu excepţia situaţiei în care eroarea respectivă este rezultatul datelor incorecte furnizate, în scris, de către proiectant. Pentru verificarea trasării de către proiectant, executantul are obligaţia de a proteja şi păstra cu grijă toate reperele, bornele sau alte obiecte folosite la trasarea lucrărilor. 
9.7 - Pe parcursul execuţiei lucrărilor şi remedierii viciilor ascunse, executantul are obligaţia:
i) de a lua toate măsurile pentru asigurarea tuturor persoanelor a căror prezenţă pe şantier este autorizată şi de a menţine şantierul (atât timp cât acesta este sub controlul său) şi lucrările (atât timp cât acestea nu sunt finalizate şi ocupate de către achizitor) în starea de ordine necesară evitării oricărui pericol pentru respectivele persoane;
ii) de a procura şi de a întreţine pe cheltuiala sa toate dispozitivele de iluminare, protecţie, îngrădire, alarmă şi pază, când şi unde sunt necesare sau au fost solicitate de către achizitor sau de către alte autorităţi competente, în scopul protejării lucrărilor sau al asigurării confortului riveranilor; 
iii) de a lua toate măsurile rezonabile necesare pentru a proteja mediul pe şi în afara şantierului şi pentru a evita orice pagubă sau neajuns provocate persoanelor, proprietăţilor publice sau altora, rezultate din poluare, zgomot sau alţi factori generaţi de metodele sale de lucru.
9.8 - Executantul este responsabil pentru menţinerea în bună stare a lucrărilor, materialelor, echipamentelor şi instalaţiilor care urmează a fi puse în operă, de la data primirii ordinului de începere a lucrării până la data semnării procesului-verbal de recepţie a lucrării. 
9.9 - (1) Pe parcursul execuţiei lucrărilor şi al remedierii viciilor ascunse, executantul are obligaţia, în măsura permisă de respectarea prevederilor contractului, de a nu stânjeni inutil sau în mod abuziv:
a) confortul riveranilor; sau
b) căile de acces, prin folosirea şi ocuparea drumurilor şi căilor publice sau private care deservesc proprietăţile aflate în posesia achizitorului sau a oricărei alte persoane.
(2) Executantul va despăgubi achizitorul împotriva tuturor reclamaţiilor, acţiunilor în justiţie, daunelor-interese, costurilor, taxelor şi cheltuielilor, indiferent de natura lor, rezultând din sau în legătură cu obligaţia prevăzută la alin.(1), pentru care responsabilitatea revine executantului.
9.10 - (1) Executantul are obligaţia de a utiliza în mod rezonabil drumurile sau podurile ce comunică cu sau sunt pe traseul şantierului şi de a preveni deteriorarea sau distrugerea acestora de către traficul propriu sau al oricăruia dintre subcontractanţii săi; executantul va selecta traseele, va alege şi va folosi vehiculele, va limita şi repartiza încărcăturile, în aşa fel încât traficul suplimentar ce va rezulta în mod inevitabil din deplasarea materialelor, echipamentelor, instalaţiilor sau altora asemenea, de pe şi pe şantier, să fie limitat, în măsura în care este posibil, astfel încât să nu producă deteriorări sau distrugeri ale drumurilor şi podurilor respective.
(2) În cazul în care natura lucrărilor impune utilizarea de către executant a transportului pe apă, atunci prevederile de la alin.(1) vor fi interpretate în maniera în care prin „drum” se înţelege inclusiv ecluză, doc, dig sau orice altă structură aferentă căii navigabile şi prin „vehicul” se înţelege orice ambarcaţiune, iar prevederile respective se vor aplica în consecinţă.
(3) În cazul în care se produc deteriorări sau distrugeri ale oricărui pod sau drum care comunică cu sau care se află pe traseul şantierului, datorită transportului materialelor, echipamentelor, instalaţiilor sau altora asemenea, executantul are obligaţia de a despăgubi achizitorul împotriva tuturor reclamaţiilor privind avarierea respectivelor poduri sau drumuri.
(4) Cu excepţia unor clauze contrare prevăzute în contract, executantul este responsabil şi va plăti consolidarea, modificarea sau îmbunătăţirea, în scopul facilitării transportului materialelor, echipamentelor, instalaţiilor sau altora asemenea, a oricăror drumuri sau poduri care comunică cu sau care se află pe traseul şantierului. 
9.11 - (1) Pe parcursul execuţiei lucrării, executantul are obligaţia:
i) de a evita, pe cât posibil, acumularea de obstacole inutile pe şantier;
ii) de a depozita sau retrage orice utilaje, echipamente, instalatii, surplus de materiale;
iii) de a aduna şi îndepărta de pe şantier dărâmăturile, molozul sau lucrările provizorii de orice fel, care nu mai sunt necesare.
(2) Executantul are dreptul de a reţine pe şantier, până la sfârşitul perioadei de garanţie, numai acele materiale, echipamente, instalaţii sau lucrări provizorii, care îi sunt necesare în scopul îndeplinirii obligaţiilor sale în perioada de garanţie.
9.12 - Executantul răspunde, potrivit obligaţiilor care îi revin, pentru viciile ascunse ale construcţiei, ivite într-un interval de 10 ani de la recepţia lucrării şi, după împlinirea acestui termen, pe toată durata de existenţă a construcţiei, pentru viciile structurii de rezistenţă, ca urmare a nerespectării proiectelor şi detaliilor de execuţie aferente execuţiei lucrării.
9.13 - Executantul se obligă să despăgubească achizitorul împotriva oricăror:
i) reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), sau cele legate de echipamentele, materialele, instalaţiile sau utilajele folosite pentru sau în legătură cu execuţia lucrărilor sau încorporate în acestea; şi
ii) daune-interese, costuri, taxe şi cheltuieli de orice natură aferente, cu excepţia situaţiei în care o astfel de încălcare rezultă din respectarea proiectului sau caietului de sarcini întocmit de către achizitor.
9.14. - În cazul in care se constata ca oferta tehnica estre inferioara prevederilor din Proiectul Tehnic, executantul are obligatia de a executa lucrarea conform prevederilor din Proiectul tehnic fara nici o obligatie financiara suplimentara din partea Beneficiarului pe langa pretul din oferta financiara.
9.15. - Pentru asiguarrea calitatii lucrarilor de constructii, executantul are urmatoarele obligatii:
i) sa sesizeze investitorul cu privire la neconformitatile  si/sau neconcordantele  constatate in proiect, in vederea solutionarii acestora de catre proiectant.
ii) pe durata executiei lucarrilor, executantul raspunde cu privire la celelalte obligatii pe care le are, in conformitate cu legislatia in vigoare privind calitatea in constructii.
9.16. - Executantul are obligatia de a lua toate masurile in ceea ce priveste apararea impotriva incendiilor pe toata durata contractului, pe traseul santierului, pentru lucrarile efectuate si raspunde pentru pagubele produse prin nerespectarea legislafiei aplicabile in materie. 
9.17. - Daca executantul abandoneaza lucrarile, refuza sau nu reuseste sa respecte instructiunile motivate ale Achizitorului, sau nu reuseste sa duca la indeplinire lucrarile prompt si fara intarziere, si, desi primeste o scrisoare de nemultumire, incalca prevederile Contractului, Achizitorul poate emite o instiintare cu referire la aceasta clauza, prin care sa specifice obligatiile neindeplinite.  Daca, in termen de 30 zile de la primirea instiintarii emise de catre Achizitor, Executantul nu ia toate masurile posibile de remediere a neindeplinirii obligatiilor, contractul este reziliat de plin drept, fara notificare, fara punerea in intarziere a Executantului sau fara alta formalitate si fara interventia unei instante judecatoresti, executantul urmand a parasi santierul in termen de cel mult trei zile de la data implinirii termenului de 30 zile de la primirea instiintarii Achizitorului mai sus mentionata. 
9.18. - Executantul declara ca pe parcursul executarii contractului va lua in considerare obligatiile legale referitoare la conditiile de munca si protectia muncii, protectia mediului, protectia monumentelor istorice, egalitatea de sanse, eficienta energetica care sunt in vigoare la nivel national si international. 
9.19 - Executantul asigura aplicarea si respectarea prevederilor Legii nr. 319/2006 si H. G. nr. 1425/2006, referitoare la SSM. De asemenea, executantul are obligatia de a respecta conditiile de utilizare, de functionare, de exploatare, de intretinere, de revizie si de verificare de catre organele abilitate a utilajelor, instalatiilor, echipamentelor tehnice. Documentele doveditoare privind respectarea obligatiilor susmentionate se vor prezenta la cererea achizitorului.
9.20 - Lucrările executate în baza Contractului vor respecta standardele, normativele și legislația în vigoare.
10. Obligaţiile achizitorului
10.1 – Achizitorul se obligă să plătească executantului preţul convenit pentru execuţia si finalizarea - Executie lucrari pentru obiectivul „MODERNIZAREA SISTEMULUI DE ILUMINAT PUBLIC IN COMUNA ___________, JUDETUL IASI”.
10.2 -La începerea lucrărilor achizitorul are obligaţia de a obţine toate autorizaţiile şi avizele necesare execuţiei lucrărilor.
10.3 - (1) Achizitorul are obligaţia de a pune la dispoziţia executantului, fără plată, dacă nu s-a convenit altfel, următoarele:
a) amplasamentul lucrării, liber de orice sarcină;
b) suprafeţele de teren necesare pentru depozitare şi pentru organizarea de şantier;
c) căile de acces rutier şi racordurile de cale ferată;
d) racordurile pentru utilităţi (apă, gaz, energie, canalizare etc.), până la limita amplasamentului şantierului.
(2) Costurile pentru consumul de utilităţi, precum şi cel al contoarelor sau al altor aparate de măsurat se suportă de către executant.
10.4 - Achizitorul are obligaţia de a pune la dispoziţia executantului întreaga documentaţie necesară pentru execuţia lucrărilor contractate, fără plată, în patru exemplare, la termenele stabilite prin graficul de execuţie a lucrării.
10.5 - Achizitorul este responsabil pentru trasarea axelor principale, bornelor de referinţă, căilor de circulaţie şi a limitelor terenului pus la dispoziţia executantului, precum şi pentru materializarea cotelor de nivel în imediata apropiere a terenului.
10.6 - Achizitorul are obligaţia de a examina şi măsura lucrările care devin ascunse în cel mult 5 zile de la notificarea executantului.
10.7 - Achizitorul este pe deplin responsabil de exactitatea documentelor şi a oricăror alte informaţii furnizate executantului, precum şi pentru dispoziţiile şi livrările sale.

11. Sancţiuni pentru neîndeplinirea culpabilă a obligaţiilor 
11.1-În cazul în care, din vina sa exclusivă, executantul nu îşi îndeplineşte obligaţiile asumate prin contractatunci achizitorul este îndreptăţit de a deduce din preţul contractului, ca penalităţi, o sumă echivalentă cu o cotă procentuală de 0,01% din restul de executat, pentru fiecare zi de intarziere, pana la indeplinirea efectiva a obligatiilor. Penalitățile astfel calculate nu vor depăși valoarea contractului prevazută la art. 4.5.
11.2 - În cazul în care achizitorul nu onorează facturile în termen de 30 de zile de la expirarea perioadei convenite, atunci acesta are obligaţia de a plăti, ca penalităţi, o sumă echivalentă cu o cotă procentuală de 0,01% din plata neefectuată, pentru fiecare zi de intarziere, pana la indeplinirea efectiva a obligatiilor. Penalitățile astfel calculate nu vor depăși valoarea contractului prevazută la art. 4.5.
11.3 - Nerespectarea obligaţiilor asumate prin prezentul contract de către una dintre părţi, în mod culpabil, dă dreptul părţii lezate de a considera contractul reziliat de drept / de a cere rezilierea contractului şi de a pretinde plata de daune-interese.
11.4 - Achizitorul îşi rezervă dreptul de a denunţa unilateral contractul, printr-o notificare scrisă adresată executantului, fără nici o compensaţie, dacă acesta din urmă dă faliment, cu condiţia ca această denunţare să nu prejudicieze sau să afecteze dreptul la acţiune sau despăgubire pentru executant. În acest caz, executantul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

CLAUZE SPECIFICE

12. Garanţia de bună execuţie a contractului
12.1. - (1) Executantul are obligaţia de a constitui garanţia de bună execuţie a lucrărilor în condiţiile prevăzute în contract.
(2) Cuantumul garanţiei de bună execuţie a lucrărilor reprezintă 10% din valoarea contractului (fără TVA), adică suma de _________,00 lei.
(3) Garanția se va constitui în termen de 5 zile lucrătoare de la data semnării contractului de achiziție, prin oricare din modalitățile prevăzute de art. 154 alin.4 din Legea nr. 98/2016 privind achizițiile publice, cu modificările și completările ulterioare și se va restitui în conformitate cu prevederile art. 154² alin. 5 in același act normativ. 
(4) Aceasta poate fi constituită și prin rețineri succesive din sumele datorate pentru facturi parțiale. În aces caz, contractantul are obligația de a deschide la unitatea Trezoreriei Statului din cadrul organului fiscal competent un cont de disponibil distinct la dispoziția autorității contractante. Suma inițială care se depune de către contractant nu trebuie sa fie mai mică de 0,5% din prețul contractului.
12.2. -  Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă executantul nu îşi execută, execută cu întârziere sau execută necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună execuţie, achizitorul are obligaţia de a notifica acest lucru executantului, precizând totodată obligaţiile care nu au fost respectate.   
12.3.-  Achizitorul are obligaţia de a elibera/restitui garanţia de bună execuţie după cum urmează:
a) 70% din valoarea garanţiei, în termen de 14 zile de la data încheierii procesului-verbal de recepţie la terminarea lucrărilor, dacă nu a ridicat până la acea dată pretenţii asupra ei, iar riscul pentru vicii ascunse este minim; 
b) restul de 30% din valoarea garanţiei, la expirarea perioadei de garanţie a lucrărilor executate, pe baza procesului-verbal de recepţie finală.
12.4. - (1) În perioada de garanţie, executantul are obligaţia, în urma dispoziţiei date de achizitor, de a executa toate lucrările de modificare, reconstrucţie şi remediere a viciilor şi altor defecte a căror cauză este nerespectarea clauzelor contractuale.
(2) Executantul are obligaţia de a executa toate activităţile prevăzute la alin.(1), pe cheltuiala proprie, în cazul în care ele sunt necesare datorită:
0. utilizării de materiale, de instalaţii sau a unei manopere neconforme cu prevederile contractului; sau
0. unui viciu de concepţie, acolo unde executantul este responsabil de proiectarea unei părţi a lucrărilor; sau
0. neglijenţei sau neîndeplinirii de catre executant a oricăreia dintre obligaţiile explicite sau implicite care îi revin în baza contractului.
(3) În cazul în care defecţiunile nu se datorează executantului, lucrările fiind executate de către acesta conform prevederilor contractului, costul remedierilor va fi evaluat şi plătit ca lucrări suplimentare. 
12.5. - În cazul în care executantul nu execută lucrările prevazute la clauza 12.4, achizitorul este îndreptăţit să angajeze şi să plătească alte persoane care să le execute. Cheltuielile aferente acestor lucrări vor fi recuperate de către achizitor de la executant sau reţinute din sumele cuvenite acestuia.
12.6. Garanţia tehnică este distinctă de garanţia de bună execuţie a contractului. 

13. Începerea şi execuţia lucrărilor
13.1 - (1) Executantul are obligaţia de a începe lucrările în timpul cel mai scurt posibil de la primirea ordinului în acest sens din partea achizitorului.
 (2) Executantul trebuie să notifice achizitorului şi Inspecţiei de Stat în Construcţii, Lucrări Publice, Urbanism şi Amenajarea Teritoriului data începerii efective a lucrărilor.
13.2 - (1) Lucrările trebuie să se deruleze conform graficului general de execuţie şi să fie terminate la data stabilită. Datele intermediare, prevăzute în graficele de execuţie, se consideră date contractuale.
 (2) Executantul va prezenta, la cererea achizitorului, după semnarea contractului, graficul de execuţie de detaliu, alcătuit în ordinea tehnologică de execuţie. În cazul în care, după opinia achizitorului, pe parcurs, desfăşurarea lucrărilor nu concordă cu graficul general de execuţie a lucrărilor, la cererea achizitorului, executantul va prezenta un grafic revizuit, în vederea terminării lucrărilor la data prevăzută în contract. Graficul revizuit nu îl va scuti pe executant de niciuna dintre îndatoririle asumate prin contract.
(3) În cazul în care executantul întârzie începerea lucrărilor, terminarea pregătirilor sau dacă nu îşi îndeplineşte îndatoririle prevăzute la pct. 9.2 alin.(2), achizitorul este îndreptăţit să-i fixeze executantului un termen până la care activitatea să intre în normal şi să îl avertizeze că, în cazul neconformării, la expirarea termenului stabilit îi va rezilia contractul.
13.3 - (1) Achizitorul are dreptul de a supraveghea desfăşurarea execuţiei lucrărilor şi de a stabili conformitatea lor cu specificaţiile din anexele la contract. Părţile contractante au obligaţia de a notifica, în scris, una celeilalte, identitatea reprezentanţilor lor atestaţi profesional pentru acest scop, şi anume responsabilul tehnic cu execuţia din partea executantului şi dirigintele de şantier sau, dacă este cazul, altă persoană fizică sau juridică atestată potrivit legii, din partea achizitorului.
(2) Executantul are obligaţia de a asigura accesul reprezentantului achizitorului la locul de muncă, în ateliere, depozite şi oriunde îşi desfăşoară activităţile legate de îndeplinirea obligaţiilor asumate prin contract, inclusiv pentru verificarea lucrărilor ascunse. 
13.4 - (1) Materialele trebuie să fie de calitatea prevăzută în documentaţia de execuţie; verificările şi testările materialelor folosite la execuţia lucrărilor, precum şi condiţiile de trecere a recepţiei provizorii şi a recepţiei finale (calitative) sunt descrise în anexa/anexele la contract. 
(2) Executantul are obligaţia de a asigura instrumentele, utilajele şi materialele necesare pentru verificarea, măsurarea şi testarea lucrărilor. Costul probelor şi încercărilor, inclusiv manopera aferentă acestora, revin executantului.
(3) Probele neprevăzute şi comandate de achizitor pentru verificarea unor lucrări sau materiale puse în operă vor fi suportate de executant dacă se dovedeşte că materialele nu sunt corespunzătoare calitativ sau că manopera nu este în conformitate cu prevederile contractului. În caz contrar, achizitorul va suporta aceste cheltuieli.
13.5 - (1) Executantul are obligaţia de a nu acoperi lucrările care devin ascunse, fără aprobarea achizitorului.
(2) Executantul are obligaţia de a notifica achizitorului, ori de câte ori astfel de lucrări, inclusiv fundaţiile, sunt finalizate, pentru a fi examinate şi măsurate.
(3) Executantul are obligaţia de a dezveli orice parte sau părţi de lucrare, la dispoziţia achizitorului, şi de a reface această parte sau părţi de lucrare, dacă este cazul.
(4) În cazul în care se constată că lucrările sunt de calitate corespunzătoare şi au fost executate conform documentaţiei de execuţie, atunci cheltuielile privind dezvelirea şi refacerea vor fi suportate de către achizitor, iar în caz contrar, de către executant.

14. Întârzierea şi sistarea lucrărilor
14.1 - În cazul în care: 
i) volumul sau natura lucrărilor neprevăzute; sau
ii) condiţiile climaterice excepţional de nefavorabile; sau
iii) oricare alt motiv de întârziere care nu se datorează executantului şi nu a survenit prin încălcarea contractului de către acesta,
îndreptăţesc executantul de a solicita prelungirea termenului de execuţie a lucrărilor sau a oricărei părţi a acestora, atunci, prin consultare, părţile vor stabili:
(1) orice prelungire a duratei de execuţie la care executantul are dreptul;
(2) totalul cheltuielilor suplimentare, care se va adăuga la preţul contractului.
14.2 - Fără a prejudicia dreptul executantului prevăzut în clauza 11.2, acesta are dreptul de a sista lucrările sau de a diminua ritmul execuţiei dacă achizitorul nu plăteşte în termen de 28 de zile de la expirarea termenului prevăzut la clauza 17.2; în acest caz va notifica, în scris acest fapt achizitorului.

15. Finalizarea lucrărilor
15.1 - Ansamblul lucrărilor sau, dacă este cazul, oricare parte a lor, prevăzut a fi finalizat într-un termen stabilit prin graficul de execuţie, trebuie finalizat în termenul convenit, termen care se calculează de la data începerii lucrărilor.
15.2 - (1) La finalizarea lucrărilor, executantul are obligaţia de a notifica, în scris, achizitorului că sunt îndeplinite condiţiile de recepţie, solicitând acestuia convocarea comisiei de recepţie.
(2) Pe baza situaţiilor de lucrări executate confirmate şi a constatărilor efectuate pe teren, achizitorul va aprecia dacă sunt întrunite condiţiile pentru a convoca comisia de recepţie. În cazul în care se constată că sunt lipsuri sau deficienţe, acestea vor fi notificate executantului, stabilindu-se şi termenele pentru remediere şi finalizare. După constatarea remedierii tuturor lipsurilor şi deficienţelor, la o nouă solicitare a executantului, achizitorul va convoca comisia de recepţie.
15.3 - Comisia de recepţie are obligaţia de a constata stadiul îndeplinirii contractului prin corelarea prevederilor acestuia cu documentaţia de execuţie şi cu reglementările în vigoare. În funcţie de constatările făcute, achizitorul are dreptul de a aproba sau de a respinge recepţia.
15.4 - Recepţia se poate face şi pentru părţi ale lucrării, distincte din punct de vedere fizic şi funcţional. 

16. Perioada de garanţie acordată lucrărilor
16.1 - Perioada de garanţie este de ___ luni și decurge de la data recepţiei la terminarea lucrărilor şi până la recepţia finală.
16.2 - (1) În perioada de garanţie, executantul are obligaţia, în urma dispoziţiei date de achizitor, de a executa toate lucrările de modificare, reconstrucţie şi remediere a viciilor şi altor defecte a căror cauză este nerespectarea clauzelor contractuale.
(2) Executantul are obligaţia de a executa toate activităţile prevăzute la alin.(1), pe cheltuiala proprie, în cazul în care ele sunt necesare datorită:
iii) utilizării de materiale, de instalaţii sau a unei manopere neconforme cu prevederile contractului; sau
iv) unui viciu de concepţie, acolo unde executantul este responsabil de proiectarea unei părţi a lucrărilor; sau
v) neglijenţei sau neîndeplinirii de catre executant a oricăreia dintre obligaţiile explicite sau implicite care îi revin în baza contractului.
(3) În cazul în care defecţiunile nu se datorează executantului, lucrările fiind executate de către acesta conform prevederilor contractului, costul remedierilor va fi evaluat şi plătit ca lucrări suplimentare.
16.3 - În cazul în care executantul nu execută lucrările prevazute la clauza 15.2 alin.(2), achizitorul este îndreptăţit să angajeze şi să plătească alte persoane care să le execute. Cheltuielile aferente acestor lucrări vor fi recuperate de către achizitor de la executant sau reţinute din sumele cuvenite acestuia.
[bookmark: _Hlk166734160]16.4 Perioada de garanţie acordată aparatelor de iluminat noi montate, consolelor, sistemelor de prindere împreună cu sistemul de telegestiune, este de ___ luni (__ ani) de la data punerii în funcțiune a acestora.
16.5 - Garanţia echipamentelor este distinctă de garanţia lucrarilor.

17. Modalităţi de plată
17.1 - Achizitorul are obligaţia de a efectua plata către executant în termenul convenit de la emiterea facturii de către acesta. Achizitorul se obligă să plătească executantului, prețul de ___________ lei, exclusiv T.V.A., la care se adaugă T.V.A. în valoare de ______ lei pentru execuția și finalizarea lucrărilor având ca obiect „MODERNIZAREA SISTEMULUI DE ILUMINAT PUBLIC STRADAL ÎN COMUNA MIRONEASA, JUDEȚUL IAȘI”.
Situaţiile de lucrări vor fi transmise către achizitor cu adresă de înaintare.
17.2 - Dacă achizitorul nu onorează facturile în termen de 30 zile de la expirarea perioadei prevăzute la clauza 17.1, atunci executantul are dreptul de a sista executarea lucrărilor sau de a diminua ritmul execuţiei. Imediat ce achizitorul îşi onorează restanţa, executantul va relua executarea lucrărilor în cel mai scurt timp posibil.
17.3 - Achizitorul nu va acorda executantului avans.
17.4 - (1) Plăţile parţiale trebuie să fie făcute, la cererea executantului (antreprenorului), la valoarea lucrărilor executate conform contractului şi în condiţiile prevăzute la art.15. Lucrările executate trebuie să fie dovedite ca atare printr-o situaţie de lucrări parţiale, întocmită astfel încât să asigure o rapidă şi sigură verificare a lor. Din situaţiile de lucrări parţiale achizitorul va putea face scăzăminte pentru servicii făcute executantului şi convenite cu acesta. Alte scăzăminte nu se pot face decât în cazurile în care ele sunt prevăzute în contract sau ca urmare a unor prevederi legale.
(2) Situaţiile de plată parţiale se confirmă în termen de cel mult 5 zile de la depunerea lor la achizitor. 
(3) Plăţile parţiale se efectueaza, de regulă, la intervale lunare dar nu influenţează responsabilitatea şi garanţia de bună execuţie a executantului; ele nu se consideră, de către achizitor, ca recepţie a lucrărilor executate.
17.5 - Plata facturii finale se va face imediat după verificarea şi acceptarea situaţiei de plată definitive de către achizitor. Dacă verificarea se prelungeşte din diferite motive, dar, în special, datorită unor eventuale litigii, contravaloarea lucrărilor care nu sunt în litigiu va fi platită imediat.
17.6 - Contractul nu va fi considerat terminat pâna când procesul-verbal de recepţie finală nu va fi semnat de comisia de recepţie, care confirmă că lucrările au fost executate conform contractului. Recepţia finală va fi efectuată conform prevederilor legale, după expirarea perioadei de garanţie. 
17.7.  - Plățile se vor efectua în funcție de alocările bugetare de la bugetul de stat, de la Administrația Fondului de Mediu, perioadă în care executantul va asigura (daca va fi necesar și la solicitarea beneficiarului) cash-flow-ul necesar în vederea executării lucrărilor. 
În situația în care Achizitorul se afla în incapacitate temporară de plată, executantul poate să execute lucrările din bugetul propriu. Achizitorul se obligă sa anunțe Executantul ori de câte ori se află în incapacitate de plată, Executantul hotărând dacă continuă lucrările din fonduri proprii sau nu. 
17.8. Lista documentelor care vor însoți situațiile de lucrări ale executantului: 
a)Documente de calitate justificative pentru materialele/echipamentele puse în operă: 
- Situație de lucrări – întocmită pe baza măsurătorilor din atașamente și a prețurilor unitare din oferta executantului;
- Procese verbale de recepție a materialelor însoțite de certificate de conformitate, garanție și de calitate; 
- Procese verbale de recepție calitativă semnate de părțile contractante;
- Probe, teste, încercări și/sau rapoarte, dacă este cazul;
- Certificate de calitate; 
- Declarații/Certificate de conformitate; 
- Agremente tehnice, dacă este cazul.
17.9. Valoarea de contract precizata la pct. 4.3. ofertata de catre executant si acceptata de acesta la data semnarii contractului va acoperi toate obligatiile executantului potrivit conditiilor cuprinse prin contract si toate cele necesare pentru o executie corespunzatoare, pentru finalizarea lucrarilor si remediera defectiunilor in perioada de garantie a obiectivului investitional. 
17.10 - Obligațiile de plată pentru lucrările efectuate de către subcontractori se vor face direct către aceștia pentru părţile din contract aferente pe baza cererii scrise a acestora depusă la semnarea contractului. 
17.11. - Plățile către subcontractori se vor face pe baza situațiilor de lucrări confirmate de contractor și autoritatea executantă. 
17.12. - Ofertantul se obligă să cesioneze beneficiarului partea de subcontractare a contractului în mod necondiționat și la prima cerere a acestuia în urma constatării culpei subcontractantului. 
17.13. - Culpa subcontractantului se constată pe baza lucrărilor executate, a termenelor de execuție asumate și a neconformităților constatate în perioada de garanție.

18. Ajustarea preţului contractului[footnoteRef:1] [1:  Clauza se utilzează numai în cazul în care preţul contractului poate fi actualizat, cu condiția ca documentația de atribuire să precizeze acest lucru, precum și să conțină formula de ajustare ce urmează a fi utilizată, indicii care vor fi utilizați și sursa informațiilor cu privire la evoluția acestora.] 

18.1. - Nu se ajusteaza pretul constractului.

19. Asigurări
19.1 - (1) Executantul are obligaţia de a încheia, înainte de începerea lucrărilor, o asigurare ce va cuprinde toate riscurile ce ar putea apărea privind lucrările executate, utilajele, instalaţiile de lucru, echipamentele, materialele pe stoc, personalul propriu şi reprezentanţii împuterniciţi să verifice, să testeze sau să recepţioneze lucrările, precum şi daunele sau prejudiciile aduse către terţe persoane fizice sau juridice.
(2) Asigurarea se va încheia cu o societate de asigurare. Contravaloarea primelor de asigurare va fi suportată de către executant din capitolul „Cheltuieli indirecte”.
(3) Executantul are obligaţia de a prezenta achizitorului, ori de câte ori i se va cere, poliţa sau poliţele de asigurare şi recipisele pentru plata primelor curente (actualizate).
(4) Executantul are obligaţia de a se asigura că subantreprenorii au încheiat asigurări pentru toate persoanele angajate de ei. El va solicita subantreprenorilor să prezinte achizitorului, la cerere, poliţele de asigurare şi recipisele pentru plata primelor curente (actualizate).
19.2 - Achizitorul nu va fi responsabil pentru niciun fel de daune-interese, compensaţii plătibile prin lege, în privinţa sau ca urmare a unui accident sau prejudiciu adus unui muncitor sau altei persoane angajate de executant, cu excepţia unui accident sau prejudiciu rezultând din vina achizitorului, a agenţilor sau a angajaţilor acestuia.

20. Subcontractanţi
20.1 - Executantul are obligaţia de a încheia contracte cu subcontractanţii desemnaţi, în aceleaşi condiţii în care el a semnat contractul cu achizitorul.
20.2 - (1) Executantul are obligaţia de a prezenta la încheierea contractului toate contractele încheiate cu subcontractanţii desemnaţi.
(2) Lista subcontractanţilor, cu datele de recunoaştere ale acestora, cât şi contractele încheiate cu aceştia se constituie în anexe la contract.
20.3 - (1) Executantul este pe deplin răspunzător faţă de achizitor de modul în care îndeplineşte contractul.
(2) Subcontractantul este pe deplin răspunzător faţă de executant de modul în care îşi îndeplineşte partea sa din contract.
(3) Executantul are dreptul de a pretinde daune-interese subcontractanţilor, dacă aceştia nu îşi îndeplinesc partea lor din contract.
20.4 - Executantul poate schimba oricare subcontractant numai dacă acesta nu şi-a îndeplinit partea sa din contract. Schimbarea subcontractantului nu va modifica preţul contractului şi se va face numai cu acordul achizitorului.

21. Forţa majoră
21.1 - Forţa majoră este constatată de o autoritate competentă.
21.2 - Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.
21.3 - Îndeplinirea contractului va fi suspendată în perioada de acţiune a forţei majore, dar fară a prejudicia drepturile ce li se cuveneau părţilor până la apariţia acesteia.
21.4 - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.
21.5 - Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maximum 15 zile de la încetare.
21.6 - Dacă forţa majoră acţionează sau se estimează că va acţiona o perioada mai mare de 6 luni, fiecare parte va avea dreptul să notifice celeilalte părţi încetarea de drept a prezentului contract, fără ca vreuna din părţi să poată pretinde celeilalte daune-interese.

22. Cazuri specifice de încetare a contractului de achiziție publică
22.1. Fara a aduce atingere dispozitiilor dreptului comun privind incetarea contractelor sau dreptului autoritatii contractante de a solicita constatarea nulitatii absolute a contractului de achizitie publica, in conformitate cu dispozitiile dreptului comun, autoritatea contractanta are dreptul de a denunta unilateral un contract de achizitie publica in perioada de valabilitate a acestuia si in una dintre urmiitoarele situatii: 
a) contractantul se afla, la momentul atribuirii contractului, in una dintre situatiile care ar fi determinat excluderea sa din procedura de atribuire potrivit art. 164-167; 
b) contractul nu ar fi trebuit sii fie atribuit contractantului respectiv, avand in vedere o incalcare grava a obligatiilor care rezulta din Iegislatia europeana relevanta si care a fost constatata printr-o decizie a Curtii de Justitie a Uniunii Europene.

23.Caracterul public al contractului 
23.1.  Dosarul achizitiei publice are caracter de document public
23.2. Accesul la aceste informatii poate fi restrictionat in cazul in care acestea sunt clasificate prin acordul partilor sau protejate de un drept de proprietate intelectuala, potrivit legii.
23.3. In cazul in care s-a precizat confidentialitatea anumitor clauze, o parte contractanta nu are dreptul de a face cunoscuta respectiva prevedere fara acordul scris al celeilalte parti, cu doua exceptii:
	-	informatia era cunoscuta partii contractante inainte ca ea sa fi fost primita de la cealalta parte contractanta
	-	partea contractanta a fost obligata in mod legal sa dezvaluie informatia.

24. Protectia muncii
24.1. Activitatea de instruire a personalului, de orice fel, afectat executarii contractului il priveste pe Executant. Raspunderea privind comunicarea, cercetarea si inregistrarea eventualelor accidente de munca produse pe durata si in legatura cu executarea prezentului contract revine sub toate aspectele si indiferent de gravitate Executantului, daca nu se dispune altfel prin normele imperative ale Legii nr. 319/2006 a securitatii si sanatatii in munca, ale H.G. nr. 1091/2006 privind cerintele minime de securitate si sanatate pentru locul de munca, ale H.G. nr. 1146/2006.

25. Cesiunea contractului 
25.1. În prezentul contract de achiziţie publică, cesiunea este permisă doar în ceea ce priveşte creanţele şi nu afectează obligaţiile, născute din prezentul contract care vor rămâne în sarcina părţilor contractante, aşa cum au fost stipulate şi asumate iniţial.

26. Soluţionarea litigiilor
 26.1 - Achizitorul şi executantul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.
26.2 - Dacă, după 15 zile de la începerea acestor tratative neoficiale, achizitorul şi executantul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecatoreşti din România de la sediul achizitorului.

27. Limba care guvernează contractul
27.1 - Limba care guvernează contractul este limba română.

28. Comunicari
28.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.
(2) Orice document scris  inclusiv situaţiile de lucrări trebuie înregistrate atât în momentul transmiterii cât şi în momentul primirii.
28.2 - Comunicările între părţi se pot face şi prin telefon, telegramă, telex, fax sau e-mail cu condiţia confirmării în scris a primirii comunicării.

29. Protecția și securitatea datelor
29.1 - Părțile contractante trebuie să asigure toate măsurile necesare privind protecția și securitatea datelor prelucrate pe toată durata executării contractului, cât și după încetarea acestuia, prin sisteme informatice bine securizate și limitarea/resticționarea accesului la bazele de date existente.
29.2 - După încetarea raporturilor contractuale, părțile pot solicita ștergerea sau înapoierea datelor prelucrate ce rezultă din executarea contractului și menționate în regulament, dacă aceste date nu mai sunt necesare.

30. Legea aplicabilă contractului
30.1 - Contractul va fi interpretat conform legilor din România si se completeaza cu actele normativelor in vigoare.

31. Dispoziţii finale
32.1. Modificarea prezentului contract se face numai prin act adiţional încheiat între părţile contractante.
31.2. Prezentul contract a fost negociat de către părţi, reprezintă voinţa acestora liber exprimată şi înlătură orice altă înţelegere dintre acestea anterioară semnării contractului. Părţile confirmă că fiecare şi toate clauzele acestui Contract au fost analizate de Părţi şi negociate în conformitate cu cerinţele şi obiectivele acestora, nefiind incidente dispoziţiile Codului Civil privitoare la contracte de adeziune, clauze standard şi neuzuale. Prezentul Contract este recunoscut de fiecare Parte ca fiind rezultatul negocierilor purtate între acestea, pe parcursul cărora atât Executantul cât şi Achizitorul au avut dreptul de a propune modificări/completări ale clauzelor contractuale.
31.3. În cazul reorganizării părţilor activul şi pasivul se transferă persoanei juridice care le absoarbe ori cu care fuzionează. În situaţia în care reorganizarea implică desfiinţarea persoanei juridice semnatare contractul încetează de drept. Părţile sunt obligate să notifice apariţia unor astfel de evenimente, în prealabil.
31.4. În cazul în care orice prevedere a prezentului contract este sau devine ilegală, nulă sau inaplicabilă, aceasta nu va afecta legalitatea, validitatea sau aplicabilitatea oricărei alte prevederi a acestuia care, prin urmare, va rămâne în întregime legală, valabilă şi aplicabilă. În măsura permisă de lege, orice prevedere ilegală, nulă sau inaplicabilă va fi înlocuită cu o prevedere valabilă, care va implementa scopul comercial şi economic al prevederii ilegale, nule sau inaplicabile.
31.5. Semnatarii garantează că au toate împuternicirile necesare semnării valabile a prezentului contract în numele şi pe seama părţii pe care o reprezintă.
[bookmark: _Hlk71792304]31.6. Executantul nu-și asumă răspunderea pentru declarații și acte incomplete, incorecte, false sau pentru acțiuni ale achizitorului prin care acesta poate prejudicia, cu voie sau fără voie, buna executare a contractului.
31.7. Achizitorul nu-și asumă răspunderea pentru declarații și acte incomplete, incorecte, false sau pentru acțiuni ale executantului prin care acesta poate prejudicia, cu voie sau fără voie, buna executare a contractului.
31.8. Prezentul contract, împreună cu anexele sale, care fac parte integrantă din cuprinsul său, reprezintă voința părților și înlătură orice înțelegere verbală dintre acestea, anterioară sau ulterioară încheierii lui.

          Părţile au înţeles să încheie azi, _______ 2024, prezentul contract în 3 (trei) exemplare originale, din care două pentru achizitor şi un exemplar pentru executant, fiind semnat și ștampilat de către părți pe fiecare pagină, producându-și efectele de la data semnării sale.

   ACHIZITOR,					           EXECUTANT,
U.A.T. COMUNA MIRONEASA                                  SOCIETATEA ____________ SRL
   Reprezentată legal prin Primar	      	                       Reprezentată legal prin administrator,
          CURCUDEL Elena 	      			                  ___________

                   Avizat,
          Consilier contabil,
         VÎZDOAGĂ Elena

	      Avizat,
          Secretar general,
        CONEAC Maricela

   Responsabil achiziţii publice
       COZMA Ana Maria

                 Avizat,
  Av. SIDOR Ionuţ Sebastian

